ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02670027460
ขอให้แก้ไขปัญหาการตั้งวางสิ่งของกีดขวางทางเดินเท้าของหมู่บ้าน บริเวณ ร้านจำหน่ายวัสดุก่อสร้าง (ไม่ทราบชื่อ) หมู่บ้านอรุณธร ซอย 45 ถนนสุขาภิบาล 5 แขวงออเงิน เขตสายไหม กรุงเทพมหานคร จุดสังเกต ถ้าหากเข้าจากทางเข้าหมู่บ้านจะพบกับร้านอยู่ทางด้านขวามือ จะมีป้ายสีเหลืองเขียนว่า "อุปกรณ์ช่างไฟฟ้า ประปา" พร้อมแจ้งหมายเลขโทรศัพท์ ลักษณะร้านดังกล่าวเป็นอาคารพาณิชย์ 3 ชั้น 2 คูหาติดกัน อยู่บริเวณด้านหน้าหมู่บ้าน โดยมีเจ้าของร้านเป็นบุคคลเพศชาย (ทราบเพียงชื่อเล่น) อายุประมาณ 40-50 กว่าปี ส่วนสูงประมาณ 180 เซนติเมตร รูปร่างท้วม ผิวขาว และภรรยาเป็นบุคคลเพศหญิง (ทราบเพียงชื่อเล่น) อายุประมาณ 40 กว่าปี ส่วนสูงประมาณ 155-160 เซนติเมตร รูปร่างผอมตัวเล็ก ไว้ผมบ๊อบประบ่า เนื่องจากผู้ร้องแจ้งว่าพบปัญหาการตั้งวางสิ่งของบนบาทวิถีของหมู่บ้าน เจ้าของร้านดังกล่าวจะวางกระถางต้นไม้เป็นแนวยาว อีกทั้งยังพบว่าบุคคลดังกล่าวมีการรุกล้ำพื้นที่ส่วนกลางของหมู่บ้าน บริเวณด้านข้างของคูหาจะเป็นจุดที่จอดรถจักรยาน ซึ่งเมื่อก่อนจะสามารถจอดรถจักรยานได้ประมาณ 20 กว่าคัน ปัจจุบันมีพื้นที่เหลือให้จอดเพียงแค่ 10 กว่าคันเท่านั้นเพราะทางเจ้าของร้านฯได้ทุบที่กั้นเหล็กออก และนำรถยนต์ส่วนบุคคลของตนเองจำนวน 2 คัน ได้แก่ รถยี่ห้อโตโยต้า รุ่นแคมรี่, รถยี่ห้อฮอนด้า รุ่นซีอาร์วี  (ไม่ทราบแผ่นป้ายทะเบียนและรายละเอียดอื่นๆ) เบื้องต้นแจ้งเรื่องไปยังนิติหมู่บ้านแล้ว ทางกรรมการได้มีการเจรจาพูดคุยถึงปัญหาดังกล่าวบ่อยครั้ง แต่ไม่มีการปรับแก้แต่อย่างใด ประกอบกับผู้ร้องแจ้งว่าทางเจ้าหน้าที่ตำรวจสถานีตำรวจนครบาลสายไหมและเจ้าหน้าที่จากสำนักงานเขตสายไหม มีการพูดคุยกับบุคคลดังกล่าวแล้วแต่ไม่สามารถทำอะไรได้ ผู้ร้องพบปัญหามาเป็นระยะเวลาประมาณ 2-3 ปีแล้ว จึงประสงค์ให้ทางหน่วยงานที่เกี่ยวข้องแก้ไขปัญหาดังกล่าว เพื่อบรรเทาความเดือดร้อนให้แก่ผู้ร้องต่อไป (ระบุข้อมูลตามผู้ร้องแจ้ง) (ผู้ร้องประสงค์ปกปิดชื่อ นามสกุลและหมายเลขโทรศัพท์)
//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูดที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก    
//ศูนย์ฯ ประสานมาเพื่อตรวจสอบและดำเนินการและโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัยหรือความไม่ชอบธรรมอันเนื่องมาจากการร้องเรียนการเป็นพยาน หรือการให้ข้อมูลนั้น 
#ศรท #ศรท1111
#1555 #citydata